Imtella' Diċembru 18, 2021 L-awtoritajiet tas-saħħa qed iwissu lill-pubbliku biex ma jikkunsmax ħwawar u żrieragħ tal-bżar minħabba li nstab li huma kkontaminati bl-Ethylene oxide. L-Ethylene oxide huwa pestiċida li l-użu tiegħu fl-ikel huwa awtorizzat f'pajjiżi oħra imma mhux tal-UE. Il-prodotti huma Chicken Spices u Black pepper (seeds) tad-ditta Abido Spice li għandhom piż ta' 50g. Iċ-Chicken Spices li qed jiġu rtirati mis-suq jiskadu fis-17 ta' Marzu 2023 u l-Lot number huwa 5254 waqt li fil-każ tal-Black pepper (seeds) jiskadu fis-26 ta' Jannar 2023 u għandu l-Lot number 5198.